آوروپا بیرلیگی تورک یئتکیلیلری رفرندوملا قبول ائدیلن آنایاسا دییشیک‌لیگی‌نین اجرا ائدیلمه سینده مومکون اولان ان گنیش احاته لی راضی‌لیغی تطبیق ائتمه‌یه چاغیردی.
آوروپا کمیسیونونون صدری ژان کلود یانکر، آورپا بیرلیگی نین خاریجی علاقه‌لر و گوونلیک سیاستی عذره آلی نماینده‌سی فدریکا موگرینی ایله قورومون قونشولوق و گئنیشلنمه مسئله‌لری عذره مسئولو ژوهانس هاهن رفرندومون نتیجه‌سیله علاقه‌لی اورتاق بیانات ورئردیلر.
بیاناتدا بیلدیریلدی کی، آنایاسا دییشیک‌لیگی و خصوصیله ده فاکتیکی اولا‌راق تطبیقی تورکیه‌نین آوروپا بیرلیگینه عضو اولماق اوچون نامیزد بیر اؤلکه و آوروپا شوراسی عضوو مسئولیت‌لری ایشیغیندا دیرلن‌دیریله‌جک.
رفرندومون بیر-بیرینه یاخین نتیجه‌سی و آنایاسا دییشیک‌لیگی‌نین اطراف‌لی شکیلده نتیجه‌لرینه نظر سالا‌راق، تورک یئتکیلیلری بو دییشیک‌لیگی حیاتا کئچیرمکده مومکون اولان ان گنیش میقیاس‌لی راضیلیغا اوز توتماغا دعوت ائدیریک.
آمریکا ایسه رفرندومو یاخین‌دان ایزلدیگینی، اما هله بیر دیرلندیرمه اورتایا قویمایاجاغینی بیلدیردی.
